

**ด่วนที่สุด**

ที่ มท ๐๘๑๖.๕/**ว ๔๓๙๖** กรมส่งเสริมการปกครองท้องถิ่น

ถนนนครราชสีมา เขตดุสิต

กทม. ๑๐๓๐๐

**๑๐** ตุลาคม ๒๕๖7

เรื่อง แจ้งระงับการดำเนินโครงการจากสมาคมพัฒนานักกีฬาฟุตบอลสู่ความเป็นเลิศ (ประเทศไทย)

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท ๐๘๑๖.5/ว 3201 ลงวันที่ 3 สิงหาคม ๒๕๖6

2. หนังสือกรมส่งเสริมการปกครองท้องถิ่น ที่ มท ๐๘๑๖.5/ว 114 ลงวันที่ 9 มกราคม 2567

3. หนังสือกรมส่งเสริมการปกครองท้องถิ่น ที่ มท ๐๘๑๖.5/ว 695 ลงวันที่ 14 กุมภาพันธ์ 2567

4. หนังสือกรมส่งเสริมการปกครองท้องถิ่น ที่ มท ๐๘๑๖.5/ว 2770 ลงวันที่ 27 มิถุนายน 2567

5. หนังสือกรมส่งเสริมการปกครองท้องถิ่น ที่ มท ๐๘๑9.2/ว 2926 ลงวันที่ 9 กรกฎาคม 2567

6. หนังสือกรมส่งเสริมการปกครองท้องถิ่น ที่ มท ๐๘๑9.2/ว 3825 ลงวันที่ 5 กันยายน 2567

สิ่งที่ส่งมาด้วย แบบรายงานการดำเนินโครงการ จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้แจ้งประชาสัมพันธ์โครงการท้องถิ่นไทยพัฒนานักกีฬาฟุตบอลสู่ความเป็นเลิศ โครงการท้องถิ่นร่วมใจแก้ไขปัญหายาเสพติดอย่างยั่งยืนด้วยกีฬาฟุตบอล  
สู่ความเป็นเลิศ โครงการท้องถิ่นไทยรวมใจสานฝันเด็กไทยสู่ความเป็นเลิศด้านกีฬา และโครงการท้องถิ่นไทยร่วมใจแก้ไขปัญหา “มะเร็งปากมดลูก” ความละเอียดแจ้งแล้ว นั้น

กรมส่งเสริมการปกครองท้องถิ่นขอเรียนว่า ได้รับเรื่องร้องเรียนจากคณะกรรมาธิการการป้องกันและปราบปรามการทุจริตประพฤติมิชอบ สภาผู้แทนราษฎร กรณี มีบุคคลในสมาคมพัฒนานักกีฬาฟุตบอล  
สู่ความเป็นเลิศ (ประเทศไทย) มีพฤติกรรมส่อไปในทางทุจริตประพฤติมิชอบ ซึ่งขณะนี้อยู่ระหว่างการตรวจสอบข้อเท็จจริง ในการนี้ กรมส่งเสริมการปกครองท้องถิ่นจึงขอความร่วมมือจังหวัดแจ้งให้องค์กรปกครอง  
ส่วนท้องถิ่นทุกแห่งทราบ และขอให้ระงับการดำเนินการโครงการดังกล่าวทุกโครงการ ตามหนังสือที่อ้างถึง 1 - 6และรายงานการดำเนินโครงการจากสมาคมพัฒนานักกีฬาฟุตบอลสู่ความเป็นเลิศ (ประเทศไทย) ให้กรมส่งเสริมการปกครองส่วนท้องถิ่นทราบโดยด่วน รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. ๐-๒๒๔๑-9000 ต่อ 5332

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวภาวิดา ทรงไชยธราเวช โทร. 09-2569-9615